# Լիլի Փալմեր

| **Լիլի Փալմեր** գերմ.՝ Lilli Palmer |
| --- |
|  |
| Ծնվել է | մայիսի 24, 1914(1914-05-24)[…] |
| Ծննդավայր | Պոզնան, Պրուսիայի թագավորություն, Գերմանական կայսրություն |
| Մահացել է | հունվարի 27, 1986(1986-01-27)[…] (71 տարեկան) |
| Մահվան վայր | Լոս Անջելես, Կալիֆոռնիա, ԱՄՆ |
| Գերեզման | Ֆորեսթ Լոուն հուշայգի |
| Քաղաքացիություն |  Գերմանիա և  Շվեյցարիա |
| Մասնագիտություն | դերասանուհի, կինոդերասանուհի, թատրոնի դերասանուհի, հեռուստատեսային դերասանուհի, ձայնային դերասանուհի, վիպասան, ինքնակենսագիր, կաբարե արտիստ և երգչուհի |
| Ամուսին(ներ) | Ռեքս Հարիսոն և Carlos Thompson? |
| Երեխա(ներ) | Քերի Հարիսոն |
| Պարգևներ և մրցանակներ |  Հոլիվուդյան փառքի ծառուղու աստղ և Վոլպի գավաթ կնոջ լավագույն դերակատարման համար |
|  |

**Լիլի Փալմեր** (անգլ.՝ Lilli Palmer,մայիսի 24, 1914(1914-05-24)[…], Պոզնան, Պրուսիայի թագավորություն, Գերմանական կայսրություն - հունվարի 27, 1986(1986-01-27)[…], Լոս Անջելես, Կալիֆոռնիա, ԱՄՆ ), գերմանացի դերասանուհի, «Ոսկե գլոբուսի» մրցանակակիր։

## Կենսագրություն

Լիլի Մարի Պայզերը ծնվել է 1914 թվականի մայիսի 24-ին պրուսական Պոզնանի քաղաքում ՝ բժիշկ Ալֆրեդ Պայզերի և Ռոզա Լիսմանի՝ ավստրիացի թատերական դերասանուհու ընտանիքում։ Երբ Լիլին չորս տարեկան էր, նրա ընտանիքը տեղափոխվել է Բեռլին, որտեղ հաստատվել է Շառլոտենբուրգի շրջանում։ Այնտեղ էլ Լիլին տարվել է թատրոնով և սկսել ուսումնասիրել դրաման, իսկ 1933 թվականին, երբ նացիստները իշխանության եկան, նրա ընտանիքը փախել է Փարիզ։

Լիլիի կարիերան սկսվել է կաբարում, որտեղ նրան նկատել է բրիտանացի գործակալներից մեկը և պայմանագիր առաջարկել «Gaumont-British» ստուդիայում։ Նրա առաջին ելույթը կայացել է 1935 թվականին և հաջորդ տասնամյակում նա ակտիվորեն շարունակել է նկարահանվել Բրիտանական ֆիլմերում։

1943 թվականին Լիլին ամուսնացել է դերասան Ռեքս Հարիսոնի հետ և 1945 թվականին նրա հետ տեղափոխվել Հոլիվուդ։ Այնտեղ նա պայմանագիր է կնքել «Warner Bros.» ընկերության հետ և շուտով հայտնվել մի քանի ֆիլմերում, ներառյալ «թիկնոց և դաշույն» (1946) և «մարմին և հոգի» (1947)։ Նա նաև պարբերաբար հայտնվել է թատերական բեմում, իսկ 1951-ին եղել է սեփական հեռուստատեսային շոուի հաղորդավար։ 1950-ականների սկզբին Փալմերը և Հարիսոնը միասին հայտնվել են Բրոդվեյի «զանգ, գիրք և մոմ» պիեսում, իսկ ավելի ուշ գլխավոր դերերը կատարել են «Մահճակալ» (1952) ֆիլմում։ Ռեքսը բազմիցս փոխել է Լիլին և արդյունքում 1956-ին ամուսնալուծվել է։ Այս ամուսնությունից Լիլին ունեցել է Ռեքս Քերի Ալֆրեդ Հարիսոնին, որը ծնվել է 1944 թվականին։

1954 թվականին Փալմերը վերադարձել է Գերմանիա, որտեղ սկսել է նկարահանվել կինոյում և հեռուստատեսությունում։ Նա շարունակում էր իր կարիերան նաև ԱՄՆ-ում ։ Հետագա տարիներին նա հայտնվել է այնպիսի ամերիկյան ֆիլմերում, ինչպիսիք են «Իր հաճելի ընկերությունում» (1961) և «սպիտակ ձիերի հրաշալի փրկությունը» (1963)։ 1986 թվականին Լիլին առաջադրվել է «Ոսկե գլոբուս» մրցանակի՝ «Պետրոս Մեծ» սերիալում ունեցած դերի համար, որը վերջինն էր նրա կարիերայում։

1958 թվականին Լիլին ամուսնացել է արգենտինացի դերասան Կառլոս Թոմփսոնի հետ, որի հետ մնացել է մինչև իր մահը։ Լիլի Փալմերը մահացել է 1986 թվականի հունվարի 27-ին Լոս Անջելեսում՝ 71 տարեկանում։ Կինոարտադրության մեջ ունեցած ավանդի համար նա հոլիվուդյան փառքի ծառուղում արժանացել է աստղի։

## Ֆիլմագրություն

| Թվական |  | Անվանում | Բնագիր անվանում | Դեր |
| --- | --- | --- | --- | --- |
| 1936 | ֆ | «Գաղտնի գործակալ» | *Secret Agent* | Լիլի |
| 1940 | ֆ | «Յոթ բանալիների դուռ» | *The Door with Seven Locks* | Ջան Լենսդաուն» |
| 1943 | ֆ | «Ուժեղ սեռ» | *The Gentle Sex* | Էռնա Դեբրուսկի |
| 1946 | ֆ | «Թիկնոց և դաշույն» | *Cloak and Dagger* | Ջինա |
| 1946 | ֆ | «Զգուշացեք խղճահարությունից» | *Beware of Pity* | Էդիտ Կեկեշալվա |
| 1947 | ֆ | «Մարմին և հոգի» | *Body and Soul* | Պեգ Բորն |
| 1952 | ֆ | «Անկողին» | *The Four Poster* | Էբի Էդվարդս |
| 1954 | ֆ | «Հրավառություն» | *Feuerwerk* | Իդունա |
| 1956 | ֆ | «Անաստասիա» | *Anastasia — Die letzte Zarentochter* | Աննա Անդերսոն |
| 1958 | ֆ | «Մոնպարնաս, 19» | *Les Amants de Montparnasse* | Բեատրիս |
| 1958 | ֆ | «Համազգեստով աղջիկը» | *Mädchen in Uniform* | Էլիզաբեթ Բետբրունգ |
| 1958 | ֆ | «Կյանքը երկուսով» | *La Vie à deux* | Ստարենբերգ |
| 1961 | ֆ | «Նրա հաճելի ընկերությունում» | *The Pleasure of His Company* | Քեյթ |
| 1963 | ֆ | «Սպիտակ ձիերի հրաշալի փրկությունը» | *Miracle of the White Stallions* | Վեդենա |
| 1965 | ֆ | «Արբալետ» օպերացիա | *Operation Crossbow* | Ֆրիդա |
| 1965 | ֆ | «Երկնային» | *Le Tonnerre de Dieu* | Մերի Բրասաք |
| 1966 | ֆ | «Կարմիր աստղերով երկու աղջիկ» | *Zwei Girls vom Roten Stern* | Օլգա Նիկոլաևա |
| 1966 | ֆ | «Հոր ուղևորություն» | *Le Voyage du père* | Իզաբելա |
| 1972 | ֆ | «Քամո մյուս կողմը» | *The Other Side of the Wind* | Զառա Վալեսկա |
| 1974 | ֆ | «Լոտան Վայմերում» | *Lotte in Weimar* | Լոտտա |
| 1978 | ֆ | «Բրազիլիայից տղաներ» | *The Boys from Brazil* | Լիբերման |
| 1985 | ֆ | «Հոլքրոֆթի կտակը» | *The Holcroft Covenant* | Ալթեն |

### Հեռուստատեսություն

| Թվական | Բնօրինակ անվանում | Դեր | Ծանոթագրություն |
| --- | --- | --- | --- |
| 1938 | *Starlight* |  | դրվագ՝ «Ռիչարդ Հերն» |
| 1938 | *S-s-s-h! The Wife!* | Կին | Կարճ |
| 1949 | *Suspense* | Ջուլիա | Դրվագ՝ «Սպանություն կոմիքսում» |
| 1950 | *The Philco-Goodyear Television Playhouse* | Մոլլի |  |
| 1952 | *Lux Video Theatre* | Նենսի | Դրվագ՝ «Երեք ժամ ինքնաթիռների միջև» |
| 1952 | *Omnibus* | Աննե Բոլեյն | Դրվագ՝ «Աննա Բոլեյնի դատավարությունը» |
| 1953 | *The United States Steel Hour* | Քրիստալ |  |
| 1954 | *Four Star Playhouse* | Լավրենսե |  |
| 1972–1979 | *Eine Frau bleibt eine Frau* | Վարիոուս | 5 դրվագ |
| 1974 | *The Zoo Gang* |  | 6 դրվագ |
| 1974 | *Derrick* | Մարթա | Դրվագ՝ «Ջոհաննա» |
| 1984 | *The Love Boat* | Լիլի | 2 դրվագ |
| 1986 | *Peter the Great* | Նատալյա | Փոքր սերիա |

## Ծանոթագրություններ

## Արտաքին հղումներ

ֆիլմագրություն

գերմանական ազգային գրադարանում ցանկ

որոշ կենսագրական տվյալներ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լիլի Փալմեր» հոդվածին։ |